cyanic-selkie/wikianc huggingface dataset:
Jan Košťálek
Košťálek alustas klubikarjääri Tšehhi klubis Praha Sparta, mille põhimeeskonnas debüteeris ta Tšehhi kõrgliigas hooajal 2011/12. Seejärel siirdus ta Põhja-Ameerikasse ja asus mängima Kanada noorteliiga Quebec Major Junior Hockey League'i (QMJHL) klubis Rimouski Océanic. Hooajal 2014/15 pälvis ta liiga parimale kaitsemängijale antava Emile Bouchard Trophy ja parimale kaitsvale kaitsemängijale antava Kevin Lowe Trophy. Hooajal 2014/15 tuli ta Rimouski Océaniciga lisaks QMJHL-i meistriks.
2013. aastal valis Winnipeg Jets ta NHL-i draft'is 114. valikuna. 2015. aasta märtsis sõlmis ta Jetsiga kolmeaastase lepingu. Ta mängis pärast seda kolm hooaega American Hockey League'is (AHL) Jetsi tütarklubis Manitoba Moose, kuid NHL-i välja ei jõudnud.
2018. aastal naasis Košťálek Tšehhi ja sõlmis lepingu Praha Spartaga. Seal mängis ta kolm hooaega. Alates hooajast 2021/22 on ta mänginud Pardubice Dynamos. Hooajal 2021/22 oli Košťálek Tšehhi kõrgliiga resultatiivseim kaitsemängija (8+33).
Kõrge-k-dielektrik
Kõrge-k-dielektrik (ingl high-κ dielectric) kirjeldab materjale, mille suhteline dielektriline läbitavus on suurem kui ränidioksiidil (εr = 3,9). (Terminiosa ’kõrge-k’ on ingliskeelse high-κ ebatäpne tõlge; suhtelist dielektrilist läbitavust tähistatakse siin kreeka tähega \kappa (kapa), mis aga on asendatud ladina tähega k.)
Kõrge-k-dielektrikuid kasutatakse väljatransistoride paisuelektroodi materjalina ränidioksiidi asemel, et veelgi vähendada transistoride ja teiste mikroelementide mõõtmeid. Suurem üleminek kõrge-k-materjalidele algas 2007. aastal, kui Intel teatas nende materjalide kasutuselevõtust.
Jan Košťálek
Tšehhi jäähokikoondise koosseisus osaleb Košťálek 2023. aasta maailmameistrivõistlustel.
Kõrge-k-dielektrik
Kõrge-k-materjalide vajadus
frame|Tavaline, [[ränidioksiidil põhineva paisuga struktuur vs. kõrge-k-dielektrikuga struktuur]]
Põhimõte
MOSFETi saab modelleerida kui kahe paralleelse plaadi ja dielektrikuga kondensaatorit. Kui mitte arvestada kvantmehaanikalisi efekte ja lävipinge kõikumist Si-pooljuhtplaadi ja paisu vahel, kirjeldab plaatidevahelist mahtuvust C valem
kus
pisi|MOSFET-transistori läbilõige
Järelikult saab suurema väärtusega materjali ehk kõrge-k-dielektriku kasutamise korral teha dielektrikukiht paksem, et vähendada paisu dielektrikut läbivat lekkevoolu ja suurendada tema töökindlust.
Paisu mahutavuse mõju juhtimisvoolule
MOSFET-transistori neelu vool ID saab teatud lähenduses väljendada valemiga
kus
Suurus VG – Vth on limiteeritud kindlasse piirkonda, et tõsta töökindlust ning tagada töötavus toatemperatuuril. Liiga suur VG tekitab soovimatult suure elektrivälja paisuoksiidil, mis tõstab oluliselt transistori jahutamise vajadust. Lisaks pole võimalik lihtsate vahenditega langetada Vth väärtust alla 200 mV. Seega ID,sat tõstmiseks on vaja kas vähendada kanali pikkust või suurendada paisu dielektriku paksust.
Uued materjalid
Ränidioksiidist paisuoksiidi alternatiivsete materjalidega asendamine muudab transistori tootmisprotsessi keerulisemaks. Praeguste meetoditega on lihtne teostada ränidioksiidi kihi oksüdeerumist ränist pooljuhtplaadile nii, et tulemus oleks homogeene. Ränidioksiidi asendamisel võimalikult suurt dielektrilist läbitavust omava materjaliga on oluline, et uut materjali oleks lihtne integreerida olemasolevasse tootmisprotsessi. Samuti on olulised omadused temperatuuristabiilsus, kile morfoloogia, laengukandjate suur liikuvus kanalis, võimalikult vähe defekte kiles ja hea ühilduvus räniga. Võimalikud ränidioksiidi asendajad on hafniumdioksiid (HfO2), tsirkooniumdioksiid (ZrO2) ja titaandioksiid (TiO2).
Kõrge-k-dielektrikute kasutuselevõtu etapid
1990ndatel võeti paisu dielektrikuna kasutusele ränioksünitriid SiOxNy, mis asendas traditsioonilist ränidioksiidi. Amorfne SiOxNy võimaldab suurendada määral dielektrilist läbitavust ja vähendab difusiooni läbi paisu dielektriku.
2007. aastal teatas Intel, et hafniumil põhinevad dielektrikud on võetud kasutusele 45 nm tehnoloogiaga protsessorites Penryn. Samal ajal IBM teatas oma soovist üle minna hafniumipõhisele metallpaisule osadel 2008. aasta toodetel.
2009. aastal avaldas Intel, et on oma 32 nm tehnoloogias kasutusele võtnud 2. generatsiooni kõrge-k-dielektrikud. Võrreldes 45 mm tehnoloogiaga on 2. generatsiooni dielektrikute kasutuselevõtt parandanud protsessori jõudlust 20% võrra.
Vana-Võidu Mädajärv
Mädajärv (ka Vana-Võidu Mädajärv) on looduslik järv Sakala kõrgustiku põhjaosas, Viljandi maakonnas Viljandi vallas Vana-Võidu ja Taari külas.
Järve pindala on 3 ha, pikkus 800 m, suurim laius 90 m ja kõrgus merepinnast 41 m. Järv asub Sakala kõrgustiku põhjaosa piiriks olevad Tänassilma ürgorus. Järv on edela-kirdesuunaline ja sellest voolab läbi Tänassilma jõgi. . Piki järve kulgeb Vana-Võidu ja Taari küla piir, järve kaguservas asub kaitsealune Kivistiku metsapark. Järv kuulub Ida-Eesti vesikonda ja Võrtsjärve alamvesikonda. Järv on avalikult kasutatav veekogu.
14. armee (NSV Liit)
14. armee oli koondnimetus üksusele, mis formeeriti NSV Liidus oktoobris 1939 Leningradi sõjaväeringkonnas ning mis osales Nõukogude Liidu ja Soome vahelistes sõjalistes konfliktides Talvesõjas ja Jätkusõjas.
Raimund Ubar
Raimund-Johannes Ubar (sündinud 16. detsembril 1941 Tallinnas) on eesti arvutiteadlane ja Eesti Teaduste Akadeemia liige (alates 1993).
Haridus
1960 lõpetas ta Tallinna 22. Keskkooli, kus tegeles innukalt kitarrimänguga kooliorkestris ning aastatel 1959–1967 kuulus Eesti võimlemiskoondisse. Pärast keskkooli lõpetamist asus ta õppima Tallinna Polütehnilises Instituudis automaatika ja telemehaanika erialal, mille lõpetas 1965. aastal. 1968 astus ta aspirantuuri Baumanni-nimelisse Tehnikaülikooli Moskvas, kus sai uurimisteemaks keeruliste süsteemide diagnostika. Töö oli seotud lennukitööstusega ning tal tuli testida kosmoselaeva Venera ja kuukulguri elektrisüsteeme. Kolme aasta pärast (1971) kaitses ta tehnikakandidaadi väitekirja ja tuli tagasi Eestisse, kus asus tööle Tallinna Polütehnilisse Instituuti. 1986 kaitses ta Riia Arvutustehnika Instituudi juures tehnikadoktori väitekirja digitaalsüsteemide diagnostikameetodite uurimise ja väljatöötamise alal. Tehnikateaduste kandidaat 1971 (Moskva N. E. Baumani nim Tehnikakõrgkool), dotsent 1976 (kinnitus 1978), tehnikadoktor 1986 (Läti NSV TA / Riia Elektroonika- ja Arvutitehnika, kinnitus 1987), professor 1987.
Töökäik
Tehase Punane RET Raadioelektroonika Konstrueerimisbüroo insener, vaneminsener, grupijuht 1965–1968. Tallinna Polutehnilisest Instituudis/Tallinna Tehnikaülikoolis: elektronarvutite kateedri assistent, vanemõpetaja 1971–1976, dotsent 1976–1987, kateedrujuhataja, digitaalsüsteemide projekteerimise ja diagnostika labori juhataja ja professor 1987–1992, arvutitehnika instituudi arvutitehnika ja -diagnostika professor ja 1992–2016; Tallinna Tehnikaülikooli elektroonika kompetentsikeskuse rajaja ja juhataja 1993–1997. Eesti TA uurija-professor 2003–2005. 2008–2015 juhtis ta integreeritud elektroonikasüsteemide ja biomeditsiinitehnika tippkeskust CEBE. TTÜ infotehnoloogia teaduskonna arvutisüsteemide instituudi professor 2017–2020. Aastast 2020 emeriitprofessor.
Olnud külalislektor rohkem kui 30 ülikoolis või teaduslikus uurimisasutuses Lääne-Euroopas ja USAs; pikemalt töötanud Rootsis, Prantsusmaal, Saksamaal ja Itaalias; toonud TTÜsse kümme välisprojekti programmide TEMPUS, INCO-COPERNICUS, COST, ESPRIT ja ELi 5. ja 6. raamprogrammi raames.
Eesti Teaduste Akadeemia liikmeks valiti 1993. aastal arvutitehnika alal. Kuulub akadeemia informaatika ja tehnikateaduste osakonda.
Teadustöö põhisuunad
Viljaka teadustegevuse kõrval on Raimund Ubar avaldanud oma mõtteid ka kogu ühiskonda kõnetavates kirjutistes teaduskultuurist ja -poliitikast ning teadusfilosoofilistest küsimustest. Ta on käsitlenud kõrghariduse ja pedagoogika, tehnikaülikooli ja inseneriteaduste arenguprobleeme ning paljusid muid teemasid.
Teaduskorralduslik tegevus
Eesti Teadlaste Liidu volikogu liige 1991–2003; Eesti Automaatikute Seltsi liige 1991–…; Üleliidulise Tehnilise Diagnostika Assotsiatsiooni Nõukogu (Council of the All-Union Association of Technical Diagnostics) liige 1991–1993; Balti Tehnoloogiateaduste Akadeemia (Baltic Academy of Technological Sciences) asutajaliige 1992; Eesti Elektroonikaühingu liige 1992–…; Eesti Teadusfondi nõukogu esimees 1993–1997, Eesti Teadusfondi Tehnikateaduste ekspertkomisjoni esimees 1993–1997; Eesti Teadus- ja Arendusnõukogu liige 1993–1997; Eesti Informaatikanõukogu ekspert 1993–1997; ELi assotsiatsiatsiooni EUROCHIP liige 1993–1995; Eesti Vabariigi Presidendi Akadeemilise Nõukogu liige 1994–1996; Eesti teaduspreemiate komisjoni liige 1994–1996, 2005; Kultuurialase Eesti-Saksa segakomisjoni haridusministeeriumi juures liige 1994–1997; Saksamaa Informaatikaseltsi (GI, Gesellschaft für Informatik) liige 1994–…; USA Elektri- ja Elektroonikainseneride Ühingu (IEEE, Institute of Electrical and Electronics Engineers) liige (koos kuulumisega seltsidesse: Arvutustehnika Selts (Computer Society), Skeemide ja Süsteemide Selts (Circuits and Systems Society), Hariduse Selts (Education Society)) 1994–…; USA Arvutustehnika Assotsiatsiooni Disaini Automatiseerimise seltsi (ACM-SIGDA, Association for Computing Machinery - Special Interest Group on Design Automation) liige 1994–…; Euroopa Testitehnoloogia Tehnilise Komitee (ETTTC, European Test Technology Technical Commitee) liige 1995–…; ELi assotsiatsiatsiooni EUROPRACTICE liige 1995–…; USA Rahvusvahelise Teaduste ja Kunstide Akadeemia liige 1996–…; Ülemaailmse Testitehnoloogia Tehnilise Komitee (TTTC, Test Technilogy Technical Commitee) liige 1997–…; Euroopa Elektri- ja Informaatikainseneride Assotsiatsiooni (EAEEIE, European Association for Education in Electrical and Information Engineering) nõukogu liige 2002–…; Eesti teaduse tippkeskuse "Töökindlate Arvutisüsteemide Uurimise Keskus” nõukogu liige ja uurimisrühma "Digitaalsüsteemide disain ja testimine" juht 2004–…; Põhjamaade assotsiatsiooni Nordic Test Forum liige 2005–…; Inseneride ja Tehnoloogia Assotsiatsiooni (IET, Institution of Engineering and Technology, endine IEE) liige 2005–2015; Põhjamaade ja Balti riikide informatsiooni- ja kommunikatsioonitehnoloogia ajakirja nõustava komitee (Nordic and Baltic Journal of Information and Communication Technologies, Advisory Board) liige 2006–2010. Rohkem kui 50 rahvusvahelise teaduskonverentsi programmikomitee või korralduskomitee liige, esimees, sektsiooni juhataja; 10 rahvusvahelise konverentsi peakorraldaja (1997–2006).
Huvialad
Varasemas eas sportvõimlemine (aastatel 1959–1967 Eesti sportvõimlemise koondise liige), TPI Akadeemilise Meeskoori liige 1964–1971; hiljem reisimine, fotograafia, filosoofia, kirjutamine (teadus- ja hariduspoliitika, reisikirjad), muusika (suupill), kollektsioonid ja kogud.
Lüübnitsa kalmistu
Lüübnitsa kalmistu on endine kalmistu Setumaal, tänapäevase haldusjaotuse järgi Võru maakonnas Setomaa vallas Lüübnitsa külas.
Kalmistut kasutati 15.–17. sajandini. Kalmistu on tunnistatud kultuurimälestiseks.
Eesti Perinatoloogia Sõnumid
Eesti Perinatoloogia Sõnumid (inglise keeles Estonian Perinatal News) oli Eesti Perinatoloogia Seltsi häälekandja, mis ilmus aastatel 1995–1997.
Ajakiri ilmus neli korda aastas.
Ajakirja peatoimetaja oli Anne Ormisson.
Paatsalu laht
Paatsalu laht on laht Pärnumaal Lääneranna vallas, Liivi lahe mereosa.
Lahe laius on kuni 1,5 km ja keskmine sügavus 2,5 m. Lahes on mitu laidu, teiste seas Hassalaid. Lahte suubub Paadrema jõgi. Lahe juures asub Paatsalu puhkekeskus.
Anita Liepiņa
Anita Liepiņa (sünninimi Anita Stūrīte; sündinud 17. novembril 1967) on läti kergejõustiklane (käija ja maratonijooksja) ja rogainija.
Osales käijana 1996., 2000. ja 2004. aasta suveolümpiamängudel, parim tulemus 22. koht 10 kilomeetri käimises Atlanta olümpiamängudel 1996. 1997. aasta kergejõustiku maailmameistrivõistlustel sai 10 km käimises 8. koha.
Maratonijooksus võitis 2002. aastal Riia maratoni ja 2007. aastal Valmiera maratoni.
Rogainis on ta tulnud koos Raimonds Lapiņši ja Guntars Mankusega kaks korda (2002 ja 2006) maailmameistriks segavõistkondade arvestuses, lisaks võitnud rogaini MMilt 2 pronksi: 2004. aastal koos Raimonds Lapiņši ja Guntars Mankusega ning 2010. aastal koos Valters Kaminskisega. Rogaini Euroopa meistrivõistlustel võitnud segavõistkondade arvestuses 4 kulda (2005 koos Guntars Mankusega, 2012, 2013 ja 2015 koos Valters Kaminskisega), hõbeda (2007 koos Ainārs Skrubisega) ja 2 pronksi (2010 ja 2014 koos Valters Kaminskisega).
Välislingid
‏‎
Tallinna Jumalaema Kõikide Kurbade Rõõmu pühakuju kirik
pisi|Tallinna Jumalaema Kõikide Kurbade Rõõmu pühakuju kirik (2011) Tallinna Jumalaema Kõikide Kurbade Rõõmu pühakuju kirik (kunagi tuntud ka kui Balti Puuvillavabriku kirik; vene keeles Скорбященская церковь või храм в честь иконы Божией Матери "Всех скорбящих Радость" ) on õigeusu kirik Tallinnas, üks Balti Puuvillavabriku (Balti Manufaktuuri) kunagisi hooneid. Kirik on tunnistatud riiklikuks kultuurimälestiseks. . Hoone aadress on Sitsi 15a.
Hoone ehitati kirikuks ümber 1913. aastal varasemast, arvatavasti 19. sajandi keskpaigas rajatud hoonest, mis oli algselt Balti puuvillavabriku surnukuur ja seejärel kabel. Seetõttu ei vasta ehitise asend ilmakaarte suhtes õigeusu traditsioonidele. Hilisemal ajal on kirikus tehtud ümberehitusi. Ehitis kuulub majandus- ja kommunikatsiooniministeeriumile (al. 2012) ja Tallinna linnakantseleile (al. 2015).
Hoones tegutseb Moskva Patriarhaadi Eesti Õigeusu Kiriku kogudus. 12. oktoobril 1999 pühitses kiriku pärast kapitaalremonti Tallinna ja kogu Eesti metropoliit Kornelius.
Kirik on pühitsetud Jumalaema Kõikide kurbade rõõmu ikoonile (Всех Скорбящих Радость), väikese kiriku ikonostaasis on ainult kaks ikooni.
Kiskunfélegyháza
Kiskunfélegyháza on linn Ungaris Bács-Kiskuni komitaadis, Kiskunfélegyháza kreisi halduskeskus.
Kiskunfélegyháza on raudteesõlm. Linna läbib Budapestist läbi Ceglédi Szegedisse viiv raudtee.
1954. aasta Guatemala riigipööre
1954. aasta Guatemala riigipööre (koodnimega operatsioon PBSuccess) oli Ameerika Ühendriikide Luure Keskagentuuri (CIA) salaoperatsioon, millega kukutati demokraatlikult valitud president Jacobo Árbenz ning lõpetati 1944. aastal alanud Guatemala revolutsioon. Ametisse pandi Carlos Castillo Armasi sõjaväediktatuur, millele järgnes veel mitu USA-meelset diktaatorit.
Guatemala revolutsioon oli alanud 1944. aastal, kui rahvaülestõusuga kukutati Jorge Ubico sõjaväediktatuur. Esimestel demokraatlikel valimistel sai presidendiks Juan José Arévalo. Arévalo tegi teoks palju reforme: kehtestati alampalk ja kõikidele kodanikele valimisõigus. Guatemalast sai tema juhtimisel demokraatlik riik. 1951. aastal sai presidendiks Árbenz, kes andis maareformiga maa talupoegadele. Guatemala revolutsioon Ameerika Ühendriikidele ei meeldinud, kuna külma sõja kontekstis kardeti, et kommunism jõuab veel ühte riiki. Ameerika Ühendriikide pahameel kasvas veelgi, kui Árbenz legaliseeris kommunistliku Guatemala Töölispartei. Guatemala areng olid suuresti mõjutanud piirkonnas tegutsevat Ameerika Ühendriikide puuviljaettevõtet United Fruit Company (UFC), mille esindajad hakkasid Ameerika Ühendriikide valitsuse juures Guatemala võimupöörde kasuks lobitööd tegema. 1952. aastal andiski Ameerika Ühendriikide president Harry Truman rohelise tule operatsioonile PBFortune, mille eesmärgiks oli Árbenz kukutada. Operatsioon jäeti kiiresti katki ning asendati operatsiooniga PBSuccess.
1952. aastal valiti Ameerika Ühendriikide presidendiks Dwight Eisenhower, kes lubas kommunismivastast võitlust intensiivistada. Tema valitsuse kõrgetel ametnikel John Foster Dullesil ja Allen Dullesil olid UFC-ga tihedad sidemed. Peale selle nägi Ameerika Ühendriikide administratsioon Árbenzi nõunike ja kommunistide vahelisi sidemeid tegelikest tihedamatena. Augustis 1953 andis Eisenhower operatsioonile PBSuccess rohelise tule. CIA poolt relvastatud, rahastatud ja treenitud 480-mehelist üksust juhtis Carlos Castillo Armas. Enne riigipööret proovis USA Guatemalat rahvusvahelisel areenil kritiseerida ja isolatsiooni jätta. Castillo Armasi väed tungisid Guatemalasse 18. juunil 1954, neid saatis tugev psühhosõjaline abi (üles seati enda raadiokanal, kust lasti valitsusvastast propagandat ning kajastati sündmusi mässuliste perspektiivist). Peale selle korraldati Guatemala linnale õhulööke ja kogu riigile mereblokaad. Tegelikult läks sissetunginutel sõjaliselt kehvasti ning enamik nende pealetungidest luhtus. Sellest hoolimata andsid Guatemala relvajõud alla, kuna psühhosõda oli hästi toiminud ning kardeti Ameerika Ühendriikide sissetungi. Árbenz üritas viimasel hetkel hakata tsiviilelanikkonda režiimi kaitseks relvastama, kuid kui seegi luhtus, astus ta 27. juunil tagasi. Kümme päeva hiljem, pärast San Salvadorist toimunud läbirääkimisi, sai Castillo Armasest uus riigipea.
Rahvusvaheliselt mõisteti riigipööre laialdaselt hukka, kuna seda nähti Guatemala demokraatia surmapäevana. Ladina-Ameerikas süvenes USA-vaenulik avalik arvamus. CIA proovis riigipööret tagantjärele õigustada operatsiooniga PBHistory, mille raames otsiti Guatemalast tõendeid Nõukogude Liidu tegevuse kohta, kuid kuna tõendeid ei leitud, loeti operatsioon ebaõnnestunuks. Castillo Armas kehtestas võimule saades diktatuuri, keelustas opositsiooniparteid, vangistas ja piinas dissidente ning võttis tagasi revolutsiooniga tehtud reformid. Järgnes peaaegu 40 aastat kestnud kodusõda, milles vasakäärmuslikud mässulised võitlesid USA-meelse valitsuse vastu, mille kuritegude hulka kuulus ka maiade genotsiid.
Kalvi (perekonnanimi)
Kalvi on eesti perekonnanimi.
Nimede eestistamisel määrati Kalvi perekonnanimeks isikutele, kelle senine perekonnanimi oli Kreemann, Midt, Sattik, Shmidt, Sieber ja Sternhof. Ferdinand Kalvi palvel kanti Kalvi perekonnanimede kaitseregistrisse nr. 143 all (Siseministeeriumi teadaanne 4. septembrist 1935).
2021. aasta 1. jaanuari seisuga oli perekonnanimi Kalvi Eestis 21 mehel ja 22 naisel.
Oktjabrski rajoon (Kalmõkkia)
Oktjabrski rajoon on 2. järgu haldusüksus Venemaal Kalmõkkias. Asub Kalmõkkia põhjaosas.
Rajoonis on 7 kohalikku omavalitsusüksust ja 12 asulat.
Baromeeterseen
Baromeeterseen ehk maatähik (Astraeus hygrometricus) on kandseente hulka kuuluv seeneliik.
Seen on mittesöödav.
Rehden
Rehden on vald Saksamaal Alam-Saksi liidumaal Diepholzi kreisis umbes 8 km Diepholzist idas.
Valla pindala on 33,38 km². 31. detsembril 2015 elas seal 2055 inimest.
Rehdenis on ka valdade ühenduse (Samtgemeinde) Rehden keskus.
Rahvusvaheline geofüüsika aasta
thumb|Geofüüsika aastale pühendatud [[Jaapani postmark]] Rahvusvaheline geofüüsika aasta (inglise keeles International Geophysical Year, lühend IGY) oli geofüüsika uuringutele pühendatud periood, mis kestis 1. juulist 1957 kuni 31. detsembrini 1958. Samal ajal tähistati ka kolmandat rahvusvahelist polaaraastat.
Geofüüsika aasta pidamise idee algatasid 1950. aastal kümmekond tippteadlast, nende seas James Van Allen, Lloyd Berkner, Fred Singer ja Ernest Harry Vestine. Projekti teostamiseks valiti aeg, mil Päikese aktiivsus oli võimalikult suur.
Ühisprojektide peamised uurimisvaldkonnad olid virmalised, kosmiline kiirgus, Maa magnetväli, glatsioloogia, gravitatsioon, ionosfäär, pikkus- ja laiuskraadide täpne määramine, meteoroloogia, okeanograafia, raketiteadus, seismoloogia ja Päikese aktiivsus.
Projektides osales 67 riiki. Suurematest riikidest oli Hiina ainuke, kes osa ei võtnud.
Just Knud Qvigstad (ansambel)
Just Knud Qvigstad oli Eestis 1988–1991 ja 2009 tegutsenud poprokkansambel, mis on nime saanud samanimelise Norra keeleteadlase ja folkloristi järgi.
Rahvusvaheline geofüüsika aasta
Geofüüsika aastal saadeti maailmaruumi esimesed Maa tehiskaaslased. 4. oktoobril 1957 lähetas Nõukogude Liit kosmosse esimese tehiskaaslase Sputnik 1, hiljem ka Sputnik 2 ja Sputnik 3. Ameerika Ühendriigid saatsid oma esimese satelliidi Explorer 1 teele 31. jaanuaril 1958. Hiljem järgnesid sellele Vanguard 1, Explorer 3 ja Explorer 4.
Explorer 1 sooritatud mõõtmiste tulemusel avastati Van Alleni kiirgusvööd.
Just Knud Qvigstad (ansambel)
Aastatel 1988–1991 mängis ansamblis kitarri Märten Kross. 2009. aastal tuli ansambel ajutiselt taas kokku, Raadio 2 salvestatud kontserdil esineti koosseisus Arne Lauri (laul ja akustiline kitarr), Margus Alviste (basskitarr), Märten Kross (kitarr), Antti Kammiste (klahvpillid), Raul Ukareda (kitarr) ja Toomas Leemets (trummid).
Ašmiany rajoon
Ašmiany rajoon (transkribeerituna Ašmjanõ rajoon) on rajoon Valgevenes Hrodna oblastis. Rajoon piirneb läänes Leeduga.
Maaritsa kalmistu
pisi|Maaritsa kalmistu sissepääs, 4. aprill 2021 pisi|Vaade Maaritsa kalmistule, 4. aprill 2021 Maaritsa kalmistu on kalmistu Põlva maakonnas Kanepi vallas Maaritsa külas. Kalmistu on tunnistatud kultuurimälestiseks.
Rahvusvaheline geofüüsika aasta
Geofüüsika aastal avastati ka ookeani keskahelik, mille olemasolu kinnitas laamtektoonika teooriat, mis tollal veel üldist heakskiitu polnud leidnud.
Ašmiany rajoon
Rajoon moodustati 1940. aastal. Rajoon koosneb järgmistest külanõukogudest: Baruny, Halšany, Hraŭžyški, Hrodzi, Kamienny Łohi, Krajvancy, Muravanaja Ašmianka, Navasiołki ja Župrany külanõukogu.
Rahvusvaheline geofüüsika aasta
29. juulil 1958 loodi NASA.
Ašmiany rajoon
Halduskeskus on Ašmiany linn. Teised tähtsamad asulad on Halšany ja Baruny.
Rahvusvaheline geofüüsika aasta
Ulatuslikumalt uuriti ka polaarpiirkondi nii Arktikas kui ka Antarktikas. Antarktika jää paksuse mõõtmised andsid senisest oluliselt täpsema pildi Maal leiduva vee koguhulgast.
Ašmiany rajoon
Rajooni suurim jõgi on Vilija lisajõgi Ašmianka. Rajoon asub Ašmiany kõrgustikul, kõrgused ulatuvad keskmiselt 220–250 meetrit üle merepinna, kõrgeim koht (311 meetrit) on Ciupiški küla lähistel.
Rahvusvaheline geofüüsika aasta
Teravmägede saarestikus Kirdemaal rajati Murchisoni fjordi rannikule geofüüsika aasta raames Rootsi, Soome ja Šveitsi ühine uurimisjaam (Kinnvika jaam).
Ašmiany rajoon
2009. aasta seisuga olid elanikest 89,69% valgevenelased, 3% venelased, 5,89% poolakad ja 1,42% oli teistest rahvustest. 82,05% elanike emakeel oli valgevene keel, 16,25% elanike emakeel oli vene keel. Koduse keelena kõneles valgevene keelt 62,44%, vene keelt aga 35,72% elanikke.
Forseliuse Sõnumid
Forseliuse Sõnumid on aastast 1995 ilmuv haridusteemaline ajakiri. Ajakirja annab välja Forseliuse Selts. Ajakirja toimetaja on aastast 2011 Madis Linnamägi. Varem toimetasid seda peale Linnamäe ka Sirje Krikk de Mateo ja Helmut Piirimäe. Ajakiri ilmub 1-2 korda aastas.
Oberpullendorf
Oberpullendorf ([ˌoːbɐˈpʊləndɔʁf]) on vald (Stadtgemeinde) Austrias Burgenlandi liidumaal, Oberpullendorfi ringkonna keskus.
Oberpullendorf asub Burgenlandi keskosas. See koosneb kahest ühendatud omavalitsusest: Mitterpullendorf ja Oberpullendorf.
Stooberbach läbib valda loodest kagusse.
Sala saar
pisi|Sala saar [[Maa-ameti kaldaerofotol]] Sala saar (ka Lõuna-Uhtju saar) on 3,11 hektari suurune saar Lääne-Viru maakonnas Haljala vallas Toolse küla alal Soome lahes, üks Uhtju saartest. Saare rannajoone pikkus on 1,29 kilomeetrit.
Oberpullendorf
Ajalugu
Oberpullendorfi piirkond on olnud asustatud neoliitikumist saati. Varasel rauaajal oli piirkond õitsev rauatööstus piirkond.
Sala saar
Saar asub Kundast 15 kilomeetrit põhja pool. Saar on pikliku kujuga, 2,8 meetrit kõrge ja osalt kaetud rohttaimestikuga.
Oberpullendorf
Ajalugu
Aednik ja piirkonnauurija Josef Polatschek kaardistas mitu iidset rauakaevandamise kohta piirkonnas.
Sala saar
Saar kuulub Uhtju looduskaitseala koosseisu ja on alates 11. maist 1938 looduskaitse all.
Oberpullendorf
Ajalugu
Oberpullendorfi dokumenteeriti esmakordselt 1225. aastal Ungari piirivalveasulana.
1853. aastal sai Oberpullendorfist Ungari maksuameti asukoht.
Pärast Austria-Ungari lagunemist 1918. aastal kavatsesid Deutsch-Westungarni ("Saksa-Lääne-Ungari", hiljem Burgenland) - Oberpullendorf oli selle osa - saksakeelsed elanikud ühineda "uue" Austria riigiga. Sel ajal kuulus Oberpullendorf Ungari Soproni maakonda. Otsus Deutsch-Westungarni kohta kinnitati Saint-Germaini ja Trianoni rahulepingutega. Vaatamata Ungari diplomaatilistele jõupingutustele määrasid Esimese maailmasõja võidukad pooled Burgenlandi ametlikuks Austriaga ühinemise ajaks 28. augusti 1921. aastal.
UEFA Superkarikas 2018
UEFA Superkarikas 2018 (inglise keeles 2018 UEFA Super Cup) või 2018. aasta UEFA superkarikavõistluste finaal on 43. UEFA Superkarika finaalmäng. Võistlust korraldab UEFA ja osalejateks on kahe tugevaima Euroopa klubijalgpalli võistluste, UEFA Meistrite Liiga ja UEFA Euroopa Liiga, valitsevad meistrid. Selles kohtumises osalevad UEFA Meistrite Liiga 2017/18 ja UEFA Euroopa Liiga 2017/18 võitjad. Mäng toimub Tallinnas A. Le Coq Arenal.
Mängupaik
Vastavalt Ateenas toimunud UEFA täitevkomitee istungile teatati 15. septembril 2016, et finaalmäng toimub A. Le Coq Arenal.
William Alfred Fowler
William Alfred Fowler (Willy Fowler; 9. august 1911 Pittsburgh – 14. märts 1995 Pasadena) oli USA astrofüüsik.
Ajapaik
pisi|Ajapaiga logo (autor Martin Eelma) pisi|[[Vahur Puik tutvustamas keskkonda Ajapaik. Avaandmete päev 2018]] Ajapaik (inglise keeles timepatch) on ühisloomeplatvorm, mille eesmärk on koguda lisainfot Eestiga seotud ajaloolisele vaatelisele pildimaterjalile (eeskätt fotodele, aga ka maalidele, graafikale, filmidele). Lisainfo all peetakse silmas näiteks pildimaterjali sidumist konkreetsete kohtadega kaardil (geokodeerimine ehk asukohamärgendamine) ja pildimaterjalile nüüdisajal tehtud fotode lisamine (refotografeerimine ehk ülepildistamine), et enne ja nüüd tehtud pildimaterjali kõrvutamisel näidata elukeskkonna muutusi ajas. Ajapaiga looja ja haldaja on MTÜ Eesti Fotopärand.
Ajapaik sai alguse 2011. aasta veebruaris toimunud üritusel Garage48 Public Services. Meeskonda kuulusid Ahti Heinla, Jaen Saul, Kristjan Heinaste, Leen Videnski, Kaupo Kõrv, Jelena Savinen, Sven Tiirusson ja idee autor Vahur Puik.
2016. aastal külastati Ajapaika keskmiselt 13 500 korda kuus.
2016. aasta detsembri seisuga oli Ajapaika lisatud üle 90 000 pildi ja neist kaardistatud (geokodeeritud) oli üle 51 000.
2017. aastal tunnustati Ajapaika (MTÜ Eesti Fotopärand) ettevõttenime võistlusel "Ehe Eesti 2017", kus Ajapaik sai võidu vabaühenduste kategoorias.
1934. aasta Euroopa meistrivõistlused Kreeka-Rooma maadluses
Euroopa meistrivõistlused Kreeka-Rooma maadluses 1934 peeti Itaalias Roomas.
Eestit esindasid August Neo ja Voldemar Väli.
Baralle
Baralle on vald Põhja-Prantsusmaal Pas-de-Calais' departemangus.
Küla asub 24 km Arrasist kagus, teede D14, D16 ja D19 ristumiskoha ümbruses. Kogu vald hävitati Esimese maailmasõja ajal.
Jethro Tull
pisi|Jethro Tull (2007) Jethro Tull oli Suurbritannia progressiivse roki ansambel, mille asutaja ja juhtfiguur oli laulja ja flöödimängija Ian Anderson. Ta asutas ansambli 1967. aastal. Ansambli muusikat on liigitatud ka blues rock ' i, folkroki ja hard rock ' i alla. Algkoosseisu kuulusid veel kitarrist Mick Abrahams, basskitarrist Glenn Cornick ja trummar Clive Bunker.
Valgma talu kalmistu
Valgma talu kalmistu on kalmistu Harju-Madise kihelkonnas Harjumaal, tänapäevase haldusjaotuse järgi Veskiküla külas Lääne-Harju vallas Harju maakonnas.
Jethro Tull
Jethro Tulli albumitest 11 on saanud kuld- ja 5 plaatinaplaadi staatuse. Kogu maailmas on nende albumeid müüdud umbes 60 miljonit.
Valgma talu kalmistu
Kalmistu rajas 1940. aastatel perekond Õngo Valgma talu maadele, sinna on arvatavasti maetud 9 inimest.
Baralle
Vaatamisväärsused
pisi|tühi|Baralle'i peatänav
Jethro Tull
2014. aastal teatas ansambel tegevuse lõpetamisest. Ian Anderson keskendub soolokarjäärile.
Jethro Tull on esinenud Eestis 1991. ja 2001. aastal.
Meerapalu kalmistu
Meerapalu kalmistu on kalmistu Räpina kihelkonnas Võrumaal, tänapäevase haldusjaotuse järgi Põlva maakonnas Räpina vallas Meerapalu külas.
Kalmistu on tunnistatud kultuurimälestiseks.
Jenkki
pisi|[[Ksülitoolisisaldusega närimiskummi Jenkki pakendid (2014)]] Jenkki on Soomes Turu linnas ettevõttes Hellas 1951. aastal loodud närimiskummi kaubamärk. Selle nimi tuleb ingliskeelsest sõnast yankee ('jänki') ning see valiti sellepärast, et pärast Teist maailmasõda olid Ameerika Ühendriigid Euroopas populaarsed. Jenkki ja närimiskummi on soomlaste jaoks saanud sünonüümideks.
Wetschen
Wetschen on vald Saksamaal Alam-Saksi liidumaal Diepholzi kreisis.
Cam Fowler
Cameron Matthew Fowler (sündinud 5. detsembril 1991 Windsoris Ontarios) on Kanadas sündinud USA jäähokimängija, kes mängib kaitsjana NHL-i klubis Anaheim Ducks.
Wetschen
Valla pindala on 26,77 km². 31. detsembril 2015 elas seal 1758 inimest.
Cam Fowler
Hooajal 2009–10 mängis ta Ontario Hockey League'i klubis Windsor Spitfires ning võitis samal hooajal klubiga Memorial Cup'i.
Wetschen
Kuulub valdade ühendusse Samtgemeinde Rehden.
Cam Fowler
2010. aastal valis Anaheim Ducks ta NHL-i draft'is 12. valikuna. Ducksi põhikoosseisu on Fowler kuulunud alates hooajast 2010–11. Esimese värava lõi ta 17. oktoobril 2010 mängus Phoenix Coyotesi vastu. Debüüthooaeg on jäänud ka tema seni kõige resultatiivsemaks NHL-is (10+30).
Hooaja 2012–13 esimeses pooles toimunud NHL-i tööseisaku ajal mängis Fowler Rootsi esiliiga klubis Södertälje SK.
2017. aastal valiti Fowler NHL-i tähtede mängule.
2017. aasta juulis pikendas ta Ducksiga lepingut seitsme aasta võrra.
4. novembril 2018 tegi ta mängus Columbus Blue Jacketsi vastu oma esimese kübaratriki NHL-is.
2009. aastal tuli Fowler USA kuni 18-aastaste koondisega omavanuste maailmameistriks ja aasta hiljem juunioride maailmameistriks kuni 20-aastaste koondisega. USA jäähokikoondise koosseisus on ta osalenud 2011. ja 2012. aasta maailmameistrivõistlustel ning 2014. aasta taliolümpiamängudel.
Ulksaar
Ulksaar on Lääne-Viru maakonnas Viru-Nigula vallas Mahu küla alal asuv 0,45 hektari suurune saar. Saare rannajoone pikkus on 427 meetrit.
Saare koordinaadid on. Saar asub 3 km Pada jõe suudmest loodes. Saar on liivase pinnamoega.
Saare ala on riigi omand, seda haldab Riigimetsa Majandamise Keskus.
Toro saar
Toro saar (itaalia isola del Toro 'härjasaar', isola il Toro; Tabarca murdes u Tóu) on Itaaliale kuuluv asustamata saar Vahemeres, Sardiinia saare edelaranniku lähistel. Saar asub Sardiinia maakonna Carbonia-Iglesiase provintsis Sant'Antioco vallas, Sulcis-Iglesiente ajaloolis-geograafilises piirkonnas. Toro saarel on Sardiinia maakonna lõunapoolne äärmuspunkt.
Sulcise saarestikku kuuluva vulkaanilise tekkega saare pindala on 11 hektarit, suurim pikkus 400 meetrit, suurim laius 350 meetrit.
Kurilsk
Kurilsk (vene Курильск) on linn Venemaal Sahhalini oblastis, Kuriili rajooni keskus. Asub Iturupi saarel Ohhoota mere kaldal.
Asula põliselanikud olid ainud. 18. sajandi lõpus asusid sinna elama vene kolonistid. Aastal 1800 rajasid jaapanlased külla sõjaväegarnisoni. Aastatel 1855–1945 kuulus Shimoda lepingu järgi Jaapanile.
Linnas asuvad kalakasvatused, kus kasvatatakse peamiselt gorbuušat.
Kurilskis asub seismoloogiajaam.
Küpsusvanus
Küpsusvanus on puistu vanus, millest lähtuvalt kavandatakse raiet. Küpsusvanus sõltub muuhulgas puuliigist ja kasvukoha viljakusest. Puistupõhiste optimaalsete küpsustvanuste prognoosimudelite väljatöötamine on metsateaduse üks olulisi uurimissuundi.
Rutsniku mädajärv
Mõnedel andmetel saab järvest alguse Tänassilma jõgi, levinuma seisukoha järgi voolab jõgi järvest läbi. Järv kuulub Ida-Eesti vesikonda ja Võrtsjärve alamvesikonda.
Rutsniku Mädajärv on madal, sopilise kaldajoonega ja tugevasti kinnikasvav. Järve üksikuid osi eraldavad õõtsikuribad ja ümbritsevad tihedad pillirookogumikud. Järve põhja katab rohke hõljuva muda kiht.
Matti Sauramo
Matti Rufus Sauramo (kuni 1906 Matias Rufus Sundell; 17. veebruar 1889 Loimaa linn – 7. juuni 1958 Luvia) oli soome geoloog.
Ta tegeles eriti viirsavide uurimisega ja varvokronoloogiaga.
Mis? Kus? Millal?
"Mis? Kus? Millal?" on Eesti telekanali Kanal 2 2012. aastal alanud mälumängu saade, mis põhineb Venemaalt pärit formaadil (Mis? Kus? Millal? (formaat)).
Saates esitatakse tuntud inimestest koosnevatele võistkondadele televaatajate koostatud küsimusi. Valesti vastatud küsimuse koostaja võidab raha.
Affinghausen
Affinghausen on vald Saksamaal Alam-Saksi liidumaal Diepholzi kreisis.
Kuulub valdade ühendusse Samtgemeinde Schwaförden.
Kombits
Kombitsad ehk tentaaklid on paljudel selgrootutel esinevad suu ligidal asetsevad kompimiselundid.
Kiviõli põlevkivikaevandus
Kiviõli põlevkivikaevandus on põlevkivi kaevandus, mis asub Ida-Viru maakonnas Kiviõli linnast lääne pool.
Kombits
Kombitsad on liikuvad jätked, mis võivad talitleda ka haarde-, kinnihoidmis- või kaitseelunditena.
Kiviõli põlevkivikaevandus
1920. aastal hakkas Põhja Paberi- ja Puupapivabrikute Aktsiaühing endise Erra-Sala küla maal põlevkiviladet uurima, 1922. aastal rajas AS Eesti Kiviõli põlevkivikarjääri (aastast 1930 kaevandus).
AS Küttejõud hakkas 1925. aastal Põhja Paberi- ja Puupapivabrikule põlevkivi kaevandama, esialgu lahtiselt, 1933 kaevandusest.
Punakas juurepähkel
Punakas juurepähkel (Rhizopogon roseolus) on kandseente hulka kuuluv seeneliik.
Seent on leitud ka Eestist.
Seen on mittesöödav.
Karl Kautsky
Karl Johann Kautsky (16. oktoober 1854 Praha – 17. oktoober 1938 Amsterdam) oli tšehhi-saksa filosoof, sotsiaaldemokraat, ajakirjanik ja marksistlik teoreetik.
Kartulileib
pisi|Poolik päts kartulileiba, valmistatud pärmiga kergitatud tainast, milles kasutati täisteranisujahu ja punaseid kartuleid Kartulileib on leib, mille põhikomponent pole mitte rukki- ega nisujahu, vaid kartul.
Karl Kautsky
Alates Friedrich Engelsi surmast 1895. aastal kuni 1914. aastal puhkenud maailmasõjani peeti Kautskyt kõige autoriteetsemaks ortodoksse marksismi levitajaks. Pärast sõda oli Kautsky oktoobrirevolutsiooni avameelne kriitik, debateerides Vladimir Lenini ja Lev Trotskiga Nõukogude riigi olemuse üle.
Noorus ja poliitilise seisukoha kujunemine (1854–1879)
Karl Kautsky sündis 1854. aastal Prahas austria-tšehhi segaperekonnas. Tema austerlannast ema Minna Kautsky, neiupõlvenimega Jaich, oli näitleja ja kirjanik. Tšehhist isa Jan Kautsky töötas teatris dekoratsioonide maalijana.
Kartulileib
Saksamaa
Kartoffelbrot on kartulileib, milles võib olla rukki- ja speltajahu.
Karl Kautsky
Noorus ja poliitilise seisukoha kujunemine (1854–1879)
1863. aastal kolis pere Austria pealinna Viini. Kautsky õppis Melki kristlikus gümnaasiumis ja Viini Akadeemilises Gümnaasiumis. Viinis kutsusid klassikaaslased ja õpetajad Kautskyt "segavereliseks" ning teda kiusati taga. Sel ajal levis Austria poliitilises tsentris rassistlik arusaam slaavlaste alaväärtuslikkusest. Hiljem kirjutas Kautsky, et see äratas temas sügavat viha Habsburgide monarhia vastu. Seetõttu olid Kautsky noorusaja poliitilisteks ideaalideks just Tšehhi Vabariigi välja kuulutamine ning selle iseseisvus.
Kartulileib
Iirimaa
Iiri kartulileivas pratie oaten'is pruugitakse kartuli lisandina nisujahu asemel kaerajahu, mis annab küpsetisele rohkem tekstuuri.
Karl Kautsky
Noorus ja poliitilise seisukoha kujunemine (1854–1879)
Prantsuse-Preisi sõja ajal (1870–1871) elas Kautsky kaasa Prantsusmaale, kelles nägi Tšehhi iseseisvusliikumise toetajat. Tema sümpaatia muutus Pariisi Kommuuni ülestõusu ajal – Kautskyle avaldasid muljet kommuuni tegevus, otsene demokraatia ja ühiskondlik omand. Sellest lähtuvalt hakkas ta huvituma sotsialismist.
Oma autobiograafilises ajaleheartiklis vihjab Kautsky, et lisaks asjakohasele sotsialistlikule kirjandusele tutvus ta intensiivselt Heinrich Heine, Henry Thomas Buckle'i, John Stuart Milli, Charles Darwini, Ernst Haeckeli ja Max Buchneri loominguga.
Juba enne Viini Ülikoolis õpingute alustamist liitus Kautsky 1874. aastal Austria Sotsiaaldemokraatliku Töölisparteiga (SDAP). Kautsky erialad, filosoofia, ajalugu ja majandus, olid valitud tema poliitilisi huvisid arvestades. Seetõttu sai temast juba õpingute ajal pseudonüümi Symmachos all üks mõjukamaid kirjamehi sotsiaaldemokraatlikus ajakirjanduses.
Mehikoorma kalmistu
Mehikoorma kalmistu on kalmistu Räpina kihelkonnas Võrumaal, tänapäevase haldusjaotuse järgi Põlva maakonnas Räpina vallas Mehikoorma alevikus.
Platvormitöö
Platvormtöö on digiplatvormi vahendusel tehtav töö, mille käigus osutatakse isikult-isikule teenust või isikult-ettevõttele teenust. Platvormtöö on esile kerkinud olulise platvormimajanduse osana. Kõige tuntumad platvormitööd vahendavad digiplatvormid maailmas on näiteks sõidujagamisteenust vahendav Uber ja tööotsi vahendav TaskRabbit. Eestis on suurima turuosaga tööplatvormid ka Bolt ja Wolt. Igasugust platvormitööd võib nimetada virtuaaltööks. Platvormitöötajad tegutsevad iseseisva lepingupartnerina, see tähendab, et nad ei ole platvormide poolt palgatud töötajatena. Platvormitöötajate õiguslik staatus on tekitanud maailmas poleemikat, sest neile ei laiene töötajatele ette nähtud sotsiaalsed garantiid ja nad kannavad ettevõtjatele omaseid riske. Samal ajal on platvormitöötajate sissetulek sõltuv digiplatvormide hinnapoliitikast ning neil on sageli ette määratud töötingimused. Platvormitöötajaid peetakse seetõttu sageli majanduslikult sõltuvalt töötegijateks.
Sõltuvalt töö iseloomust ja eeldatavast oskustasemest saab platvormitöö jagada neljaks platvormitöö tüübiks:
Platvormtöö Eestis
2018. aasta esindusliku valimiga küsitlusuuringu andmete põhjal selgus, et platvormitöö on saanud eestlaste seas oluliseks sissetulekuallikaks, aga see ei ole enamjaolt nende põhitöö. Uuringust selgus, et 8,2% Eesti elanikest teeb platvormtööd iga nädal, kuid vaid 4,2% platvormitöötajate jaoks on see põhiline sissetulekuallikas.
Kartulileib
Iirimaa
Ulsteris on populaarne lameleib potato farl – nelinurkne viilakas pehmet kartulileiba (tavaliselt 0,5–1 cm paksune), mis on kergelt jahune. Tavaliselt tarvitatakse neid inglise hommikusöögi kohalikus versioonis nimega Ulster Fry, kus leivaviile praetakse kergelt mõlemalt poolt ning serveeritakse koos samamoodi töödeldud soodaleivaviilakatega. Neid võib ka grillida ning katta või ja muu võileivakraamiga.
Šotimaa
Šoti tattie scone ehk potato scone ("kartuliküpsis") sarnaneb iiri kartulilameleivaga, kuid on mitte kandiline, vaid kas väike ja ümar või suur ratas, mis lõigatakse neljaks veerandikuks nagu traditsioonilised šoti kaerakoogid.
Peruu
Peruu kohalikku kartulileiba nimetatakse papa-pan'iks ("kartulileib"). 2008. aastal hakati nisuhinna järsu tõusu tõttu Peruus rohkem kartuleid sööma. Lootuses muuta tarbijate harjumusi anti kartulileiba koolilastele, vangidele ja sõjaväelastele. .
Nõo õigeusu kalmistu
Nõo õigeusu kalmistu on kalmistu Tartu maakonnas Nõo vallas Luke külas. Kalmistu on tunnistatud kultuurimälestiseks.
Kartulileib
Poola
Poola köögis on okrągły chleb kartoflany ehk ümar kartulileib on kerge ja õhuline, kuna seda kergitatakse pärmi abil kolm korda. Tainas tarvitatakse kartuliputru, piima, võid, suhkrut ja soola.
Keitele järv
pisi|Päikeseloojang Keitele järvel Keitele järv on järv Kesk-Soomes. Selle pindala on 493,59 km² ning see on Soome suuruselt üheksas järv.
Kartulileib
Ameerika Ühendriigid
Ameerika Ühendriikides müüakse kerget ja õhulist kartulileiba, mis sarnaneb tavalise saiaga, kuid on kollakas ja kerge kartulimaitsega.
Tšerokiide maguskartulileivas pruugitakse kartuli asemel maguskartulit ehk bataati.
Mehikoorma kalmistu
Kalmistul on muu hulgas Vabadussõjas hukkunute ühishaud (kultuurimälestis nr 4251) ja II maailmasõjas hukkunute ühishaud (kultuurimälestis nr 4252).
Karl Kautsky
Marksism ja sotsiaaldemokraatia (1880–1899)
1883. aastal asutas Kautsky Stuttgardis ajakirja Die Neue Zeit, mille kirjastaja ja tegevtoimetajana töötas ta 1917. aastani. Ta kirjutas poliitilisi ja ajaloolisi uuringuid ning temast kujunes autoriteet marksistliku teooria valdkonnas.
Aastatel 1885–1890 elas Kautsky Londonis ning sõbrunes Friedrich Engelsiga. Pärast sotsialistidevastase seaduse tühistamist 1890. aastal naasis ta Saksamaale ning elas 1890–1897 Stuttgardis. 1891. aastal koostas ta koos August Bebeli ja Eduard Bernsteiniga Saksamaa Sotsiaaldemokraatliku Partei (SPD) Erfurdi programmi. Tuginedes marksistlikule teooriale, taotles see sotsialistlikku ühiskonda Saksamaal. Pärast Friedrich Englesi surma oli Kautsky üks kõige tähtsamaid ja mõjukamaid teoreetikuid SPDs ning oli ortodoksse marksismi eestkõneleja, seistes August Bebeliga partei marksistlikus tsentris.
Revisionismi arutelu ja imperialismikriitika (1900–1914)
1903. aastal oli Kautsky Bernsteini revisionismi kriitik ning laveeris reformimeelse parteijuhtkonna ja radikaalse vasakpoolsuse vahel.1909. aastal avaldas ta raamatu "Der Weg zur Macht" ("Tee võimuni"). 1910. aasta üldstreigiarutelus oli Kautsky vastu Rosa Luxemburgi revolutsioonikäsitlusele, mis pani rohkem rõhku spontaansetele revolutsioonilistele liikumistele töölisklassi hulgas. 1914. aasta hilissuvel lõid Karl Liebknecht, Rosa Luxemburg ja Clara Zetkin lõpuks Kautskyst lahku, kuna nende meelest polnud SPD juhtimine ja Burgfriedenspolitik ("Parteide vaherahu") esimese maailmasõja puhkemisel ja sõjaolukorras piisavalt otsusekindlad.
Nagu Rudolf Hilferding, Hugo Haase ja Karl Liebknechtki, võttis Kautsky alates 1900. aastast üleüldise imperialismi fenomeni suhtes kriitilise hoiaku, leides, et seda võib lahendada vaid sotsialismiga. 1912. aastal tegi ta kannapöörde ja propageeris ultraimperialismi teesi, kus riikide kartell asendaks imperialistliku konkurentsi ja vähendaks seega ka võidurelvastumist ning sõjaohtu. Aastatel 1915–1917 kritiseeris Lenin seda vaadet teravalt ja süüdistas Kautskyt revisionismis.
Esimene maailmasõda, novembrirevolutsioon ja USPD (1914–1919)
pisi|Karl Kautsky koos gruusia sotsiaaldemokraatidega Tbilisis (1920) 1916. aasta kevadel seisis Kautsky vastu Saksamaa agressiivsele sõjapoliitikale koos oma sõbra Hugo Haase ja endise oponendi Eduard Bernsteiniga. Kõik kolm meest isoleeriti seejärel partei juhtkonnast. 1917. aastal rajasid Kautsky, Haase, Bernstein ja Dittmann Saksamaa Sõltumatu Sotsiaaldemoktraatliku Partei (USPD), astumaks vastu valitsuse sõjapoliitikale, mida toetas sotsiaaldemokraatide enamus.
Tänu 1918. aasta novembrirevolutsioonile sai Kautskyst välisministeeriumi ametnik. Kautsky uuris põhjalikult 1914. aasta dokumente ja esitas 1919. aasta veebruaris memorandumi, mille järgi lasus sõja puhkemise süü tollasel riigikantsleril Theobald von Bethmann Hollwegil. Valitsusjuht Philipp Scheidemann aga otsustas vältida selle memorandumi avaldamist, uskudes, et see kahjustaks Saksamaa positsiooni Versailles' rahuläbirääkimistel. Alles 1919. aasta lõpul avaldati Kautsky kogutud dokumendid – selleks ajaks ei saanud need enam Versailles' lepingut mõjutada.
Kautsky oli ka aktiivne esimeses sotsialiseerimiskomisjonis (Sozialisierungskommission), mida ta juhatas.
1918. aastal astus Kautsky teravalt välja oktoobrirevolutsiooni vastu Venemaal ja avaldas teose "Die Diktatur des Proletariats" ("Proletariaadi diktatuur"). 1918. aastal lükkas Kautsky tagasi palve Lujo Brentano järglasena asuda tööle Müncheni Ludwig Maximiliani Ülikooli rahvamajanduse professorina, kelleks sai hoopis Max Weber. Kui USPD 1919.–1920. aastal vasakpoolsemaks muutus, sattus Kautsky isolatsiooni, lahkus parteist ja 1922. aastal siirdus SPD-sse tagasi.
Viin, emigratsioon (1924–1938)
1924 pöördus Kautsky Viini tagasi. 1925 oli ta kaasautor SPD Heidelbergi programmile, mis taas jõuliselt rõhutas SPD ja kapitalismi põhimõttelist vastasseisu, pärast seda kui Görlitzi programm 1921. aastast oli raskuspunkti reformipoliitikale viinud.
Paukjärv
pisi|Paukjärv Paukjärv on Kuusalu vallas Koitjärve küla lähedal asuv vähetoiteline umbjärv. Järv kuulub Põhja-Kõrvemaa maastikukaitseala koosseisu. Järve pindala on koos väikese saarega 8,6 ha ja suurim sügavus on 11,1 m. Paukjärve ida- ja kirdekaldad on väga järsud ja üle 25 meetri kõrged. Järve vee läbipaistvus on väga hea: 4,1–6,2 m. Järves kasvab looduskaitsealust järv-lahnarohtu.
Karl Kautsky
Viin, emigratsioon (1924–1938)
Pärast Austria liitmist natsionaalsotsialistliku Saksamaaga märtsis 1938 emigreerus Kautsky Hollandisse ja elas Amsterdamis kuni surmani sama aasta oktoobris.
Paukjärv
Paukjärv on muuhulgas kuulus sellepoolest, et selle kaldal toimusid Leida Laiuse 1979. aasta linateose "Kõrboja peremees" filmivõtted.
Karl Kautsky
Isiklikku
pisi|Mälestustahvel Berliinis Kautsky oli esimest korda abielus 1883–1889 Louise Strasseriga (1860–1950), kes oli pärast lahutust Londonis Friedrich Engelsi sekretär. 1890 abiellus ta Luise Ronspergeriga (1864–1944). Karl ja Luise Kautskyl oli kolm poega: naistearst Karl Kautsky (1891–1938), Felix Kautsky (1892–1953) ja sotsiaaldemokraadist poliitik Benedikt Kautsky (1894–1960). Keemik Hans Kautsky ning Austria teatri- ja kostüümikunstnik Robert Kautsky on Karl Kautsky vennapojad. Luise Kautsky suri Auschwitzis.
Keitele järv
Keitele järv on jagatud kolmeks osaks: Ylä-, Keski- ja Ala-Keitele, millest Keski-Keitele on suurim.
Järvevesi on puhas ja suurepärases seisukorras. Keitele järve ääres asuvad Äänekoski ja Viitasaari linn.
Järve põhjapoolne osa Ylä-Keitele on Natura 2000 ala, sest seal on vesi väga puhas ja heas looduslikus konditsioonis.
Soome maalikunstnik Akseli Gallen-Kallela alustas tööd Keitele järve ääres 1904. aasta suvel. Maal Keitele järvest on praegu eksponeeritud Rahvusgaleriis Londonis.
Baja
thumb|Ferencesi kirik Bajas. Baja on linn Ungaris Bács-Kiskuni komitaadis, Baja kreisi halduskeskus. Asub Doonau vasakkaldal.
Bajat on kirjalikult esmamainitud 1318. aastal. 1696. aastal sai linnaõigused. 1712. aastal asusid linna elama Saksa kolonistid. Linna saksakeelne nimi oli Frankenstadt.
Tähtsamad majandusharud on turism ja kalandus.
95% elanikest on ungarlased, 3% sakslased ja 1% horvaadid.
Ristilt mahavõtmine (Rubens)
pisi|Triptühhon "Ristilt mahavõtmine" on Peter Paul Rubensi (1577–1640) teos.
Antwerpeni Jumalaema katedraalis asuva triptühhoni keskpartiil asuv teos valmis ajavahemikus 1612–1614.
Ingeri sõda
Ingeri sõda toimus aastatel 1610–1617 Rootsi ja Moskva tsaaririigi vahel.
Rootsi - Venemaa sõda lõppes 27. veebruaril 1617 Stolbovo rahuga. Sõda Venemaa ja Poola-Leedu vahel lõppes 1618. aastal, rahulepinguga sai Poola endale mõned piiriäärsed alad.
Elektritool
Elektritool on toolikujuline seade surmamõistetute hukkamiseks elektrivooluga.
New Yorgi hambaarst Alfred Porter Southwicki 1881. aastal leiutatud seadet kasutati esimest korda Ameerika Ühendriikides elukaaslase kirvega tapnud William Kemmleri hukkamiseks 6. augustil 1890. Seade täitis ettenähtud ülesande teisel katsel.
Danilo Medina
Danilo Medina Sánchez (sündinud 10. novembril 1951) on Dominikaani Vabariigi poliitik, alates 16. augustist 2012 Dominikaani Vabariigi president.
Ta lõpetas 1984. aastal Santo Domingo tehnikaülikooli majandusteaduse alal.